पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के चैन को तोड़ने के लिए सरकार के द्वारा जारी गाइडलाइन की धज्जियां प्रखंड क्षेत्र में जमकर उड़ाई जाती है। शाम चार बजे के बाद दुकानें खुली रहना या नाइट कर्फ्यू के बाद सड़क पर छोटे-बड़े वाहनों आवाजाही या लोगों का मटर गश्ती करना आम सी बात है। सरकारी आदेशों का अनुपालन कराने को लेकर प्रसाशन भी गंभीर नजर नहीं आ रहे है। जबकि सरकार के द्वारा कोरोना संक्रमण में हो रहे अप्रत्याशित बृद्धि को देखते हुए भीड़ को कम करने के दृष्टिगत दुकानों एवं प्रतिष्ठानों को तीन श्रेणियों में बांट कर तिथियों का निर्धारण कर दुकान व प्रतिष्ठान खोलने का आदेश निर्गत किया गया। लेकिन सरकारी आदेशों का ठेंगा दिखाते हुए दुकानदार पूर्व की तरह अपनी दुकान खोलते है।
श्रेणी एक को छोड़कर श्रेणी 2 के तहत सोमवार, बुधवार व शुक्रवार को इलेक्ट्रिकल गुड्स, पंखा, कूलर, एयरकंडीशनर विक्रय तथा मरम्मती, मोबाइल, कम्प्यूटर, लैपटॉप, यूपीएस एवं बैट्री, सैलून पार्लर , फर्नीचर की दुकान व सोना-चांदी की दुकानें खोलने का आदेश निर्गत किया गया। वहीं श्रेणी 3 के तहत मंगलवार, गुरुवार, शनिवार को कपड़ा दुकान, बर्तन, जूता-चप्पल की दुकान, स्पोर्ट्स, ड्राइक्लिनर्स, कृषि कार्य यंत्र से जुड़े दुकान या प्रतिष्ठान खोलने का आदेश दिया गया। इसके साथ ही निर्धारित दिवसों को संध्या चार बजे तक ही खोलने का आदेश दिया गया। बावजूद प्रखंड क्षेत्र में श्रेणी 3 के तहत खोले जानेवाली दुकान कपड़ा ,बर्तन ,जूता चप्पल आदि दुकानें खुली रही। सरकार के द्वारा उक्त आदेशों को दृढ़तापूर्वक अनुपालन कराने को लेकर जिलाधिकारी के द्वारा प्रखंड स्तर के संबंधित पदाधिकारी को आदेश निर्गत की गई।लेकिन प्रखंड प्रशासन भी इस आदेशों के प्रति बेपरवाह बनी हुई। दुकानों का खुलना या चौक-चैराहे पर भीड़-भाड़ रहना वो भी बिना मास्क के लोगों को घूमना आमसी बात है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn